62018CO0652_INF
Uznesenie Súdneho dvora (ôsma komora) z 3. októbra 2019 –Mitnica Burgas
(vec C‑652/18) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Kontrola peňažných prostriedkov v hotovosti, ktoré vstupujú do Európskej únie alebo vystupujú z Európskej únie – Nariadenie (ES) č. 1889/2005 – Článok 3 ods. 1 – Porušenie ohlasovacej povinnosti – Článok 9 ods. 1 – Sankcie stanovené vnútroštátnym právom – Vnútroštátna právna úprava – Pokuta a zhabanie neohlásenej sumy v prospech štátu – Proporcionalita“
Voľný pohyb kapitálu a sloboda platieb – Kontroly peňažných prostriedkov v hotovosti, ktoré vstupujú do Európskej únie alebo z nej vystupujú – Nariadenie č. 1889/2005 – Ohlasovacia povinnosť – Porušenie – Sankcie – Vnútroštátna právna úprava, ktorá stanovuje uloženie administratívnej pokuty a zhabanie neohlásenej sumy v prospech štátu – Neprípustnosť – Porušenie zásady proporcionality
(nariadenie Európskeho parlamentu a Rady č. 1889/2005, článok 3, článok 4 ods. 2 a článok 9 ods. 1)
(pozri body 29, 31 – 34, 36 a výrok)
Výrok
Článok 9 ods. 1 nariadenia Európskeho parlamentu a Rady (ES) č. 1889/2005 z 26. októbra 2005 o kontrole peňažných prostriedkov v hotovosti, ktoré vstupujú do Spoločenstva alebo vystupujú zo Spoločenstva, sa má vykladať v tom zmysle, že bráni takej vnútroštátnej právnej úprave, o akú ide vo veci samej, ktorá na postihovanie porušenia ohlasovacej povinnosti stanovenej v článku 3 tohto nariadenia okrem uloženia administratívnej pokuty stanovuje zhabanie neohlásenej sumy v prospech štátu.
(
1
)	Ú. v. EÚ C 4, 7.1.2019.